ΚΑΝΟΝΙΣΜΟΣ (ΕΚ) αριθ. 2699/95 ΤΗΣ ΕΠΙΤΡΟΠΗΣ της 22ας Νοεμβρίου 1995 για τροποποίηση του κανονισμού (ΕΚ) αριθ. 1222/94 περί θεσπίσεως κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους των, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 για τον καθορισμό του καθεστώτος που εφαρμόζεται για ορισμένα εμπορεύματα προερχόμενα από τη μεταποίηση γεωργικών προϊόντων (1), και ιδίως το άρθρο 8 παράγραφος 3 πρώτο εδάφιο,
Εκτιμώντας:
ότι ο κανονισμός (ΕΚ) αριθ. 1222/94 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 1149/95 (3), προβλέπει την εξομοίωση του αμύλου γεωμήλων με το άμυλο αραβοσίτου 7 ότι αντικείμενο της εν λόγω διάταξης είναι να επιτραπεί για το προϊόν αυτό η χορήγηση επιστροφής κατά την εξαγωγή και όχι κατ' ανάγκη να εφαρμοσθεί το ίδιο ύψος επιστροφής με το εφαρμοζόμενο για τις εξαγωγές αμύλου αραβοσίτου 7 ότι η εφαρμογή του άρθρου 13 παράγραφος 1 δεύτερο εδάφιο του κανονισμού (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (4), όπως τροποποιήθηκε τελευταία από τον κανονισμό (ΕΚ) αριθ. 1863/95 (5), προβλέπει ότι οι επιστροφές επί των εξαγωμένων δημητριακών υπό τη μορφή εμπορευμάτων όπως αναφέρεται στο παράρτημα Β δεν δύνανται να είναι ανώτερες από τις επιστροφές που εφαρμόζονται στα υπόψη εξαγόμενα προϊόντα ως έχουν 7 ότι η διάταξη αυτή οδηγεί σήμερα στην εφαρμογή του χαμηλότερου από τα δύο ποσά που έχουν καθοριστεί για τις εξαγωγές αμύλου γεωμήλων και αμύλου αραβοσίτου ως έχουν 7 ότι πρέπει, συνεπώς, να τροποποιηθεί ο κανονισμός (ΕΚ) αριθ. 1222/94 7 ότι η Επιτροπή Διαχείρισης Οριζοντίων Θεμάτων σχετικών με το εμπόριο μεταποιημένων γεωργικών προϊόντων εκτός παραρτήματος ΙΙ δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1222/94 τροποποιείται ως εξής:
1. στο άρθρο 1 παράγραφος 2 στοιχείο α), οι όροι «εξομοιώνονται με το άμυλο αραβοσίτου του κωδικού ΣΟ 1108 12» αντικαθίσταται από τους όρους «εξομοιώνονται μ' ένα προϊόν το οποίο προέρχεται από τη μεταποίηση του αραβοσίτου» 7 2. στο άρθρο 1 παράγραφος 2 στοιχείο α), η δεύτερη και τρίτη περίπτωση καταργούνται 7 3. στο άρθρο 4 παράγραφος 2 προστίθεται το ακόλουθο νέο εδάφιο:
«Αναφορικά με το άμυλο γεωμήλων του κωδικού ΣΟ 1108 13, το ύψος της επιστροφής καθορίζεται χωριστά σε ισοδύναμο αραβοσίτου, σύμφωνα με τη διαδικασία του άρθρου 23 του κανονισμού (ΕΟΚ) αριθ. 1766/92 σε εφαρμογή των κριτηρίων που απαριθμούνται ανωτέρω. Οι χρησιμοποιούμενες ποσότητες αμύλου γεωμήλων μετατρέπονται σε ισοδύναμες ποσότητες αραβοσίτου σε εφαρμογή του άρθρου 3 παράγραφος 1 στοιχείο β).».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 σημείο 2 εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Νοεμβρίου 1995.